JHB-betogers maak amok in Beyers NauderylaanArgieffoto Beyers Nauderylaan moes Maandag vir verkeer gesluit word nadat betogers van Zandspruit, naby Honeydew in Johannesburg, klippe na voertuie gegooi het. Die inwoners het oor beter dienslewering in die omgewing betoog en ook die pad versper met klippe en brandende bande. “Geen sake is aanhangig gemaak nie en geen beserings is aangemeld nie,” het kapt. Tsekiso Mofokeng, ŉ woordvoerder van die Johannesburgse metropolisie, gesê. Beyers Nauderylaan was vir ŉ geruime tyd tussen Johan- en Pieterstraat gesluit en het erge verkeersopeenhopings veroorsaak.